**HNOJIVÁ**

Hnojivo tvorí potravu pre rastliny a dodáva jej základné živiny aj pre rast. Kvalitné hnojivo dodáva rastline aj stopové prvky, ktoré sú dôležité pre celkový vzhľad a stav rastlín. Najkvalitnejšie hnojivá obsahujú vyvážený pomer živín a stopových prvkov, ktoré sú vo forme, rastline najľahšie prijateľnej.

Podľa **skupenstva** sa rozdeľujú :


* tuhé – tieto môžu byť práškové s časticami menšími ako 1 mm, alebo zrnité s časticami väčšími ako 1 mm,
* kvapalné – sú jedno- alebo viaczložkové tekutiny, ktoré sa vyrábajú ako číre roztoky alebo suspenzie.

**Hnojenie je aplikácia hnojív na určitý pozemok s prihliadnutím na pôdu, rastliny, podnebie a vlastnosti hnojív.** Zabezpečuje pre rastliny počas ich rastu a vývinu dostatočné množstvo potrebných živín a zároveň zlepšuje vlastnosti pôdy.

Živiny sú látky, ktoré rastliny prijímajú z pôdy a zo vzduchu na stavbu svojho tela. V pôde sa nachádzajú v rôznych formách. Ak sú pre rastliny dostupné jedná sa o **dostupnú formu živín.** Živiny viazané v pôde pre rastliny v nedostupnej forme spôsobujú zložité chemické väzby, ktoré sa však za určitých podmienok môžu meniť na jednoduchšie a tým aj prístupné pre rastliny. Tieto chemicky silne viazané živiny tvoria zásobu **neprijateľných živín** v pôde. Živiny, ktoré sú pre rastliny okamžite dostupné, tvoria **zásobu prijateľných živín.**

Živiny, ktoré sa v pôde nachádzajú v prijateľnej aj neprijateľnej forme, sa nazývajú **celková zásoba živín v pôde.** Množstvo živín v jednotlivých druhoch hnojív v pôde a rastlinách

sa vyjadruje v čistých živinách.



Hnojivá – potrava pre rastliny